OpenLLM-France/wikimedia huggingface dataset:
# Machuca

Machuca, 2005eko Andrés Wood txiletarrak zuzendutako drama film bat da. Matías Quer, Ariel Mateluna eta Manuela Martelli aktoreek antzeztu zuten.
1973an, Salvador Allenderen agintaldiaren Txilen girotua dago, Augusto Pinochet jeneralak estatu kolpea burutu baino denbora gutxira aurretik.

## Argumentua

Oharra: Atal honek istorio osoa edo amaiera argitzen du.
1973, Txile, Santiago hiriburua. Gonzalo Infante (Matías Quer) eta Pedro Machuca (Ariel Mateluna) hamaika urteko mutiko batzuk dira, biak mundu ezberdin banatan bizi dira: lehena dirudun auzoan eta bigarrena handik hurbil legazkanpoko auzo txiro batean. Ikastetxe erlijiotsu bateko Aita McEnroe (Ernesto Malbran) zuzendaria idealistak, gurasoen babesaz, Machoren auzoko haurrak ikastetxe elitista horretan intregatu daitezen sahiatuko da. Honela,txiletar gizartea banaketa eta liskar garaian dagoen garai larrian, Pedro Machuca eta Gonzalo Infante ikasgela berdineko ikasleak eta lagunak bilakatuko dira.

## Aktoreak

* Matías Quer: Gonzalo Infante
* Ariel Mateluna: Pedro Machuca
* Manuela Martelli: Silvana
* Ernesto Malbran: Aita McEnroe
* Aline Küppenheim: María Luisa Infante
* Francisco Reyes: Patricio Infante
* Federico Luppi: Roberto Ochagavía

## Kanpo estekak

* IMDBko fitxa irakurgai (Ingelesez)
* Datuak: Q289043
# Spencer (filma)

Spencer 2021eko Pablo Larraín txiletar zinema zuzendariaren biopic dramatikoa da.

## Argumentua

Oharra: Atal honek istorio osoa edo amaiera argitzen du.
Lady Dik Charles printzearekin zuen harremana etetea erabaki zuen, eta beste bide bat hartzea. Filmak kontatzen du nolakoak izan ziren Sandringham House etxean igaro zituen azken Gabonetako oporraldiko hiru egun.

## Aktoreak

* Kristen Stewart: Diana, Galesko printzesa (née Spencer)
* Timothy Spall: Alistair Gregory. (David Walkerrengan oinarrituta)
* Jack Farthing: Charles Galeskoa.
* Sean Harris: Darren McGrady
* Sally Hawkins: Maggie
* Jack Nielen: William printzea.
* Freddie Spry: Henry printzea.
* Stella Gonet: Elizabeth II.a erregina.
* Richard Sammel: Philip, Edinburgoko dukea.
* Olga Hellsing: Sarah, Yorkeko dukesa.
* Thomas Douglas: John Spencer.
* Mathias Wolkowski: Edward printzea.
* Oriana Gordon: Lady Sarah Armstrong-Jones.
* Amy Manson: Ana Boleyn.
* Ryan Wichert: Wood sarjentua.
* John Keogh: Michael.
* Niklas Kohrt: Andrew, Yorkeko dukea.
* Elizabeth Berrington: Anne, errege-printzesa.
* Emma Darwall-Smith: Camilla, Kornuallesko dukesa.

## Erreferentziak

* ↑ «Spencer» Berria 2021-11-13 CC BY-SA 4.0 lizentziapean.

## Kanpo estekak

* Datuak: Q105100020
* Multimedia: Spencer (film) / Q105100020
# Una mujer fantástica

Una mujer fantástica 2017ko Sebastián Lelio txiletar zinema zuzendariak idatzi eta zuzendutako film dramatikoa da.
90. Oscar Sarietan ingelesez besteko film onenaren Oscar saria irabazi zuen.

## Sinopsia

Oharra: Atal honek istorio osoa edo amaiera argitzen du.
Marina eta Orlando elkar maiteminduta daude etorkizunari begira planak eginez. Marina abeslaria izan nahi duen zerbitzaria da. Orlando, Marina baino 20 urte zaharragoa, inprimatze-enpresa baten jabea da. Iluntze batean, Marinaren urtebetetzea ospatu ondoren, Orlando ondoezik jartzen da. Marinak Orlando erietxera ahalik eta lasterren eramaten du, baina ospitaleratu eta gutxira Orlando hil egiten da. Orduan, Orlandoren senideek Marina susmagarri bihurtzen dute. Orlandoren emazte ohiak Marinari Orlandoren hiletara joatea galarazten dio. Gainera, Orlandoren semeak Marinari etxebizitzatik kanporatzearekin egiten dio mehatxu. Marina emakume transgeneroa da eta Orlandoren familiako kide askorentzat Marinaren genero nortasuna aberrazio eta perbertsio hutsa baino ez da. Beraz, Marinak bere nortasuna onar dezaten borrokatzen du.

## Aktoreak

* Daniela Vega: Marina Vidal
* Francisco Reyes: Orlando
* Luis Gnecco: Gabo
* Aline Küppenheim: Sonia
* Amparo Noguera: Antonia
* Antonia Zegers: Alessandra
* Luis Gnecco: Gabo
* Nicolás Saavedra: Bruno
* Nestor Cantillana: Gastón
* Alejandro Goic: Medikua
* Sergio Hernández: piano-irakaslea

## Erreferentziak

* ↑ Euskal Irrati Telebista. (2018ko martxoaren 5a). ‘The shape of water’ eta Guillermo del Toro protagonista, Oscarretan. (Noiz kontsultatua: 2018ko martxoaren 5a).

## Kanpo estekak

* Datuak: Q28127580
* Multimedia: A Fantastic Woman / Q28127580
# Hiver à Sokcho

Hiver à Sokcho 2024ko Koya Kamura franko-japoniar zinema zuzendariaren film dramatikoa da, Elisa Shua Dusapinen izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Soo-Ha Sokchon jaio eta hazi da, Hego Koreako kostako herritxo batean. Seulen literatura korearra eta frantsesa ikasten ibili ondoren badira hilabete batzuk jaioterrira itzuli dela. Herrian ezagun asko ditu, baina bere egunak amarekin, bikotekidearekin edo bere nagusiarekin igarotzen ditu. Ama arrain saltzailea da, eta fugu izeneko arrain motan dago espezializatuta. Ondo prestatzen ez bada heriotza eragin dezakeen arraina da fugua. Haren bikotekidea, Jun-Ho, institututik ezagutzen duen mutila da, eta haren ametsa hiriburura joan eta modaren industrian lan egitea da. Amak harekin ezkontzea nahi du, baina ez dirudi Soo-Hak inongo interesik duenik. Soo-Hak Blue House izeneko hotel txiki batean egiten du lan. Jabea duela gutxi alargundu da, eta gazteak harekin lan egiten du gelak eta afariak prestatuz. Yan Kerrand komikigile frantsesa iritsiko da hotelera, bere istorio berriaren bila, eta Soo-Hak herria eta inguruak erakutsiko dizkio. Gizonarekiko kuriositatea piztuko zaio neskari; izan ere, aita ezagutzen ez duen gizon frantses bat da.

## Aktoreak

* Bella Kim : Soo-ha
* Roschdy Zem : Yan Kerrand
* Park Mi-Hyeon : ama
* Ryu Tae-ho : M. Park
* Gong Do-yu : Jun-oh
* Jung Kyung-soon : izeko

## Erreferentziak

* ↑ «Jatorriaren bila» Berria 2024-09-27 CC BY-SA 4.0 lizentziapean.

## Kanpo estekak

* Datuak: Q130421171
# Reas (2024ko filma)

Reas 2024ko Lola Arias argentinar zinema zuzendariaren film dokumentala da.

## Sinopsia

Oharra: Atal honek istorio osoa edo amaiera argitzen du.
Yoselik 26 urte ditu, eta lau urterako sartu dute kartzelan. Aireportuan harrapatu zuten, maletan bi kilo droga zuela. Kartzelara sartzen ari dela ezagutuko dugu: «Kendu ezazu arropa, askatu ilea eta astindu burua, maindireak eta koltxoia hartu, eta sartu zaitez zeldara». Eta bere lehen egunean ezagutuko ditugu gainontzekoak ere: Pato, Nacho, Estefy, Noelia. Rock talde bat osatu dute, eta Yoseli haien familiaren parte izan dadin nahi dute; Yoselik badu familia kanpoan, eta bakarrik egotea gustatzen zaio, baina laster ulertuko du espetxe barruan komunitateak duen garrantzia.

## Aktoreak

* Yoseli Arias
* Ignacio Amador Rodriguez
* Estefy Harcastle
* Carla Canteros
* Noelia Perez
* Paulita Asturayme
* Laura Amato
* Pato Aguirre
* Cintia Aguirre
* Julieta Fernandez
* Silvana Gomez
* Daniela Borda
* Jade De la Cruz Romero
* Betina Otaso

## Erreferentziak

* ↑ «Zeldaz haratago» Berria 2024-09-27 CC BY-SA 4.0 lizentziapean.
# En fanfare

En fanfare 2024ko Emmanuel Courcol frantziar zinema zuzendariaren film dramatikoa da. Donostiako Zinemaldia 2024an Donostia Hiria Publikoaren Saria eskuratu zuen.

## Sinopsia

Oharra: Atal honek istorio osoa edo amaiera argitzen du.
Thibaut mundu osoan ezaguna den orkestra zuzendari bat da; Jimmy eskola bateko jangelako langilea da, eta tronboia jotzen du musika banda batean. Thibaut Parisen bizi da; Jimmy, Frantzia iparraldeko herri txiki batean. Thibautek jatetxe garestietan afaltzen du, arropa pijoa janzten du, eta egongela zabal minimalista batean entzuten ditu bere diskoak; Jimmyk amaren etxeko egongelan afaltzen du bizilagun eta lagunekin elkartuta, ileko saretxoa erabili behar du lanerako, eta gauzaz beterik dagoen garaje batean entzuten ditu bere diskoak. Anaiak dira Thibaut eta Jimmy, duela 6 hilabetetik behintzat. Izan ere, Thibaut gaixo dago, eta bere arrebaren hezur muina bateragarria ez dela ikustean, adoptatua dela esango diote. Jimmyren bila joango da orduan orkestra zuzendaria, eta hezur muinaz gain, beste bateragarritasun bat dutela ohartuko dira: musika. Thibaut geroz eta gehiago joango da sartzen anaiaren bizitzan, eta, eduki dituen pribilegioez kontziente, Jimmyk amets handiagoak izan ditzan bultzatuko du.

## Aktoreak

* Benjamin Lavernhe: Thibaut
* Pierre Lottin: Jimmy
* Sarah Suco

## Erreferentziak

* ↑ sansebastianfestival.com
* ↑ «Musikak elkartuko gaitu» Berria 2024-09-26 CC BY-SA 4.0 lizentziapean.

## Kanpo estekak

* Datuak: Q126599500
# La Vie d'Adèle

La Vie d'Adèle – Chapitres 1 & 2 2013ko Abdellatif Kechiche frantziar zinema zuzendariaren drama filma bat da. Julie Marohren (Jul' Maroh) Le bleu est une couleur chaude komikian oinarritua zegoen. Bertan, Léa Seydoux eta Adèle Exarchopoulos aktoreek antzeztu zuten.
2013ko Canneseko Zinemaldian filmak Urrezko Palma irabazi zuen. Zuzendariak eta aktoresa nagusi biek sari bera ere lortu zuten.

## Argumentua

Oharra: Atal honek istorio osoa edo amaiera argitzen du.
Adèle (Adèle Exarchopoulos) frantziar nerabe gaztea da. Margolari izan nahi den unibertsitateko ikasle bat (Léa Seydoux) ezagutu eta sexu-grina eta askatasuna ezagutuko ditu.

## Aktoreak

* Léa Seydoux: Emma
* Adèle Exarchopoulos: Adèle
* Salim Kechiouche: Samir
* Aurélien Recoing: Adèleren aita
* Catherine Salée: Adèlerena ama
* Benjamin Siksou: Antoine
* Mona Walravens: Lise
* Alma Jodorowsky: Béatrice
* Jérémie Laheurte: Thomas
* Anne Loiret: Emmaren ama
* Benoît Pilot: Emmaren aitaordea
* Sandor Funtek: Valentin
* Fanny Maurin: Amélie
* Maelys Cabezon: Laetitia
* Stéphane Mercoyrol: Joachim
* Aurelie Lemanceau: Sabine

## Kanpo estekak

* Datuak: Q11648811
* Multimedia: La Vie d'Adèle / Q11648811
# La Vie rêvée des anges

La Vie rêvée des anges Érick Zonca frantziarrak zuzendutako filma da.

## Sinopsia

Oharra: Atal honek istorio osoa edo amaiera argitzen du.
Lillen Isak eta Mariek elkar ezagutuko dute: Isa bakarti eta alaia eta Marie bihurria. Isak Marie istripu batean hildako senide batzuen etxea zaintzen duela jakingo du.

## Aktoreak

* Élodie Bouchez: Isabelle 'Isa' Tostin
* Natacha Régnier: Marie Thomas
* Grégoire Colin: Chriss
* Patrick Mercado: Charly
* Jo Prestia: Fredo
* Louise Motte: Sandrine
* Frédérique Hazard: Marieren ama
* Corinne Masiero: Hollywoodeko emakumea
* Francine Massenhave: erizaina
* Zivko Niklevski: jugoslaviar langilea
* Murielle Colvez: dendaria
* Lyazid Ouelhadj: saltzailea
* Jean-Michel Lemahieu: erizaina
* Rosa Maria: erizaina

## Kanpo estekak

* IMBD-ko fitxa (Ingelesez)
* Datuak: Q1708290
# Kneecap (filma)

Kneecap 2024ko Rich Peppiatt ingeles zinema zuzendariaren komedia dramatikoa da.

## Sinopsia

Oharra: Atal honek istorio osoa edo amaiera argitzen du.
Naoise Ó Cairealláin grafiti bat marrazten ari zen lagun batekin Belfast hiriko autobus geltoki batean, Ipar Irlandan. 2017. urtea zen, Hizkuntza Irlandarraren Legea onartzeko manifestazioaren bezpera. Naoisek Cearta idatzi zuen grafitian; «eskubideak», irlanderaz. Polizia iritsi, eta Naoisek ihes egitea lortu zuen, baina haren laguna atxilotu egin zuten. Gazteak ingelesez hitz egiteari uko egin zion, eta komisarian igaro behar izan zuen gaua, itzultzaile baten zain. Gertakizuna inspiraziotzat hartuta, C.E.A.R.T.A izeneko kanta kaleratu zuten, etorkizunerako planik gabe, barre batzuk egitearren. Une hartan jaio zen Kneecap. Liam Ó Hannaidh, Naoise Ó Cairealláin, eta JJ Ó Dochartaigh gazteek osatzen duten rap taldearen izena da Kneecap. Eszenatoki gaineko jardunean, Mo Chara, Móglaí Bap eta DJ Próvaí izenez dira ezagun. Irlanderaz abesten dute, ingelesezko espresioak tartekatuz, eta satira eta sozialki konprometituak diren hitzak, errealitatea eta absurdoa nahasten dituzte.

## Aktoreak

* Móglaí Bap
* Mo Chara
* DJ Próvaí
* Adam Best: Doyle
* Saorlaoith Brady: Lorna O’Gill
* Emer Casey
* Donagh Deeney: Uncle Peader
* Michael Fassbender: Arlo
* Fionnuala Flaherty: Caitlín
* Simone Kirby: Dolores
* Jessica Reynolds: Georgia
* Cliodhna McCorley

## Erreferentziak

* ↑ «Errimek gidaturiko borroka» Berria 2024-09-18 CC BY-SA 4.0 lizentziapean.
# Michael Fassbender

Michael Fassbender (1977ko apirilaren 2a, Heidelberg, Baden-Württemberg) irlandar-alemaniar aktore bat da. Irlandar eta alemaniar herrialdetasuna du.
Alemaniako Heidelberg hirian jaio eta bi urte zituela bere gurasoekin batera Irlandako Kerry konderriko Killarney udalerrira bizitzera joan zen, bertan bere aitak West End House ostatuan sukaldari gisa lan egin zuelarik. Ama, Adele, irlandarra du (Michael Collinsen senidea) eta Ipar Irlandako Larne hirian jaio zen, aita aldiz, Josef Fassbender, alemaniarra du.
2011ko Donostiako Zinemaldian egon zen.

## Filmografia

| Urtea | Filma | Pertsonaia | Oharrak |
| 2000 | In His Life | Stu Sutcliffe | |
| 2001 | Band of Brothers | Burton 'Pat' Christenson | Telesaila laburra |
| 2001 | Hearts and Bones | Hermann | Telesaila laburra, 3 atal |
| 2002 | NCS: Manhunt | Jack Silver | Telesaila |
| 2002 | Holby City | Christian Connolly | Telesaila, atal bat |
| 2003 | Carla | Rob | Telebista |
| 2004 | Gunpowder, Treason & Plot | Guy Fawkes | Telebista |
| 2004 | Julian Fellowes Investigates: A Most Mysterious Murder - The Case of Charles Bravo | Charles Bravo | Telebista |
| 2004 | A Bear Named Winnie | Harry Colebourn tenientea | Telebista |
| 2004 | Sherlock Holmes and the Case of the Silk Stocking | Charles Allen | Telebista |
| 2005 | Murphy's Law | Caz Miller | Telesaila, 5 atal |
| 2005 | Our Hidden Lives | German POW | Telebista |
| 2005 | Hex | Azazeal | Telesaila, 12 atal (2 denboraldi, 2004–2005) |
| 2005 | William and Mary | Lukasz | Telesaila, atal bat |
| 2006 | Agatha Christie's Poirot, After the Funeral atala | George Abernethie | Telesaila, atal bat |
| 2006 | Trial & Retribution: Sins of the Father | Douglas Nesbitt | Telebista |
| 2007 | 300 | Stelios | |
| 2007 | Angel | Esmé Howe-Nevinson | Francois Ozon zinema zuzendariak zuzendua |
| 2007 | Wedding Belles | Barney | Telebista |
| 2008 | Hunger | Bobby Sands | |
| 2008 | Eden Lake | Steve | |
| 2008 | The Devil's Whore | Thomas Rainsborough | Telesaila |
| 2009 | Blood Creek | Richard Wirth | |
| 2009 | Fish Tank | Connor | Nomeado — Aktore Onenaren Chlotrudis Saria |
| 2009 | Inglourious Basterds | Archie Hicox tenientea | |
| 2010 | Centurion | Quintus Dias | |
| 2010 | Jonah Hex | Burke | |
| 2011 | Jane Eyre | Edward Rochester | |
| 2011 | A Dangerous Method | Carl Jung | |
| 2011 | X-Men: First Class | Magneto/Erik Lensherr | |
| 2011 | Shame | Brandon | |
| 2012 | Haywire | Paul | |
| 2012 | Prometheus | David | |
| 2013 | 12 Years a Slave | Edwin Epps | |

## Kanpo estekak

* Michael Fassbender aktorearen IMDBko fitxa irakurgai (Ingelesez)
* Michael Fassbender aktoreari buruzko webgunea (Ingelesez)
* Datuak: Q57147
* Multimedia: Michael Fassbender / Q57147
# Wilma Labate

Wilma Labate (Erroma, Italia, 1949ko abenduaren 4a) italiar zinema-zuzendaria eta gidoilaria da. Fikziozko film luzeak egin dituen arren, bere ibilbidean giza eskubideei buruzko dokumentaletan espezializatu da.

## Biografia

Erroman jaioa, Labate telebistako zuzendari hasi zen, eta 1980ko hamarkadan zinema dokumentalaren arloan hasi zen lanean.

### Lan ibilbidea

1992an estreinatu zen film luzeetan Ambrogio lanarekin, eta 1994ko Nastri d'Argento sarietan izendatu zuten zuzendari berri onena. 1996an, La mia generazione filmak Grolla d'oro saria irabazi zuen film onenaren atalean, eta 1997ko Italiak Oscar sarirako atzerriko film onenerako hautagaia izan zen. 2007ko Signorina Effe film luzea Turingo Zinemaldian estreinatu zen urte berean.
Labate ere autorea da, eta 2005ean, Fausto Bertinottirekin batera, Il ragazzo con la maglietta a stripel iburu autobiografikoa idatzi zuen. Haren film berrienak La ragazza ha volato du izenburua. Veneziako 78. Zinemaldian parte hartu zuen filmak.

## Filmografia

* 2021 - La ragazza ha volato
* 2018 - Arrivederci Saigon (dokumentala)
* 2017 - Raccontare Venezia (dokumentala)
* 2014 - Qualcosa di noi (dokumentala)
* 2012 - Monicelli: La versione di Mario (dokumentala)
* 2008 - All Human Rights for All
* 2007 - Signorina Effe
* 2003 - Maledetta mia (dokumentala)
* 2003 - Lettere dalla Palestina (dokumentala)
* 2002 - L'Italia protesta, l'Italia si ferma (dokumentala)
* 2001 - Un altro30em mondo è possibile (dokumentala)
* 2001 - Genova: Per noi (dokumentala)
* 2001 - Domenica
* 1996 - La mia generazione
* 1995 - Roma dodici novembre 1994 (dokumentala)
* 1992 - Ambrogio
* 1990 - Ciro il piccolo (dokumentala)

## Erreferentziak

* ↑ (Ingelesez) «Wilma Labate | Director, Writer, Cinematographer» IMDb (Noiz kontsultatua: 2024-02-29).
* ↑ «Oggi I Nastri d' Argento ken loach tra I premiati» La Repubblica.
* ↑ «Filme italiano América Latina debuta en concurso en festival de Venecia» Prensa Latina.
* ↑ «La ragazza ha volato: la recensione del film di Wilma Labate» The HotCorn 2021-09-06.
* ↑ «Listado de las películas en la 78 edición del Festival de Venecia que empieza mañana miércoles» El Universo 2021-08-31.
* ↑ (Ingelesez) «Wilma Labate is back shooting La ragazza ha volato» Cineuropa - the best of european cinema 2021-03-31 (Noiz kontsultatua: 2024-02-29).
* ↑ (Gaztelaniaz) Arrivederci Saigon (2018). (Noiz kontsultatua: 2024-02-29).

## Kanpo estekak

* Datuak: Q511472
* Multimedia: Wilma Labate / Q511472
# Ángela Labordeta

Ángela Labordeta de Grandes (Teruel, Espainia, 1967ko abuztuaren 10a) espainiar idazle eta kazetaria da.

## Biografia

Teruelen jaio zen, Aragoin, 1967an. Idazlea eta kazetaria da. Zaragozan bizi da, Filosofia eta Letrak ikasi zituen hirian. Diario 16 de Aragon eta El Periódico de Aragónen aritu da kazetaritzan. José Antonio Labordeta idazle eta kantautorearen alaba da, Miguel Labordeta idazlearen iloba eta Ana Labordeta aktorearen ahizpa.
Europako Parlamenturako 2014ko hauteskundeetan, Ángela Labordetak Europako Udaberriko koalizioan parte hartu zuen, Chunta Aragonesistaren (CHA) lehen ordezkari gisa. Ez zuten hautatu.

## Lanak
### Argitaratutako eleberriak

* Así terminan los cuentos de hadas (1994). ISBN 84-88688-66-0.
* Rapitán (1997). ISBN 84-8306-047-7.
* Bombones de licor (2000). ISBN 84-239-7979-2.
* El novio de mi madre (2002, Xordica Editorial). ISBN 84-88920-58-X.
* Sin hablar con nadie (2008, Xordica Editorial). ISBN 84-96457-30-X.
* Tacones y muñecas (2015)
* Equilibrista.(2021)

### Itzulpenak

Bere ipuinak ingelesera itzuli dira:
* My Mother's Boyfriend.
* Barcelona (Gargoyle Magazine).

## Aitortzak

2021ean Angela Labordeta idazle eta kazetaria, Zaragozako Pilar Plazan egin zen Liburu Azokako pregoilaria izan zen.

## Erreferentziak

* ↑ Angela Labordeta, ratificada como candidata de CHA a las elecciones europeas
* ↑ Aragón, Heraldo de. «Ángela Labordeta publica 'Equilibrista', la memoria vital y doliente de Kathleen López» heraldo.es (Noiz kontsultatua: 2021-09-01).
* ↑ The Modern Review.
* ↑ «Ángela Labordeta: "¿Hay algo más bonito para un escritor que ser pregonero de la feria del libro de su ciudad?» CARTV (Noiz kontsultatua: 2021-09-01).

## Kanpo estekak

* Aipamena unibertsitatean.
* Datuak: Q8076937
* Multimedia: Ángela Labordeta / Q8076937
# Akelarre (2020ko filma)

    Artikulu hau 2020ko filmari buruzkoa da; beste esanahietarako, ikus «Akelarre (argipen)».
Akelarre 2020 urtean eginiko euskal filma da. Pablo Agüero zinemagile argentinarrak Zugarramurdiko sorginkeria prozesuaren istorioa kontatzen du.
Euskal Herria, Frantzia eta Argentinaren artean ekoiztutako obra da Akelarre. Hurbilketa elebiduna egin dio Aguero argentinarrak sorgin ehizen gaiari: izan ere, euskaraz zein gazteleraz ari dira filmeko pertsonaiak.
2020ko urriaren 2an estreinatu zen, nahiz eta lehen (irailaren 19an) Donostiako Zinemaldiaren Sail Ofizialean aurkeztu.
2021ean 5 Goya sari irabazi zituen: Zuzendari artistikoarengatik (Mikel Serrano), musika onenarengatik (Mursego eta Arantzazu Calleja), jantzien diseinuarengatik (Nerea Torrijos), makillaje eta ile-apainketagatik (Beata Wotjowicz eta Ricardo Molina) eta efektu bereziengatik (Mariano García Marty eta Ana Rubio).

## Sinopsia

Oharra: Atal honek istorio osoa edo amaiera argitzen du.
1609. urteko Euskal Herrian, andre gazte talde bat basoan dago, eguneroko lanetatik atseden hartzeko jai bat ospatzea erabaki baitute; haien artean ari da Ana. Festa giroa bat-batean moztuko da, ordea, parte hartzaileen zoritxarrerako. Izan ere, barreen eta txantxen soinu alaiei soldaduen bortizkeriaren zarata gailenduko zaie. Gizon armatuek, elkarretaratzea bortxaz eten, eta emakumeak atxilotuko dituzte. Sorginkeria leporatuko diete parte hartzaileei, eta inkisizioaren esku utziko dituzte, epaituak izan daitezen.

## Pertsonaiak

* Àlex Brendemühl: Rostegi epailea
* Daniel Fanego: aholkularia
* Daniel Chamorro
* Amaia Aberasturi: Ana
* Iñigo de la Iglesia
* Irati Saez de Urabain: Olaia
* Jone Laspiur: Maider
* Lorea Ibarra: Oneka
* Asier Oruesagasti: Aita Cristóbal
* Yune Nogueiras: María
* Garazi Urkola: Katalin
* Jeanne Insausti: amama
* Elena Uriz

## Erreferentziak

* 1 2 «Suari muzin egiteko ahalegina» Berria 2020-09-26 CC BY-SA 4.0 lizentziapean.

## Kanpo estekak

* Datuak: Q66622668
# Alanis (filma)

Alanis 2017ko Anahí Berneri argentinar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Alanis prostituzioan aritzen den ama bat da. Haur txiki bat du, eta Giselarekin bizi da Buenos Airesko apartamentu batean. Bizilagunak kexatu egingo dira, eta bi inspektore agertuko dira haien etxera;.

## Aktoreak

* Sofía Gala Castiglione - Alanis
* Dante Della Paolera - Dante
* Dana Basso - Gisela
* Silvina Sabater - Andrea
* Carlos Vuletich - Román
* Estela Garelli - asistente social
* Santiago Pedrero - Santiago

## Erreferentziak

* ↑ «Alanis» Berria 2017-12-9.

## Kanpo estekak

* Datuak: Q41776439
# Alemania (2023ko filma)

Alemania 2023ko María Zanetti argentinar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Lola, 16 urteko nerabea, errekuperatu beharreko ikasgaiak prestatzen ari da, eta Alemaniara ikastera joateko aukera agertzen zaio. Lolak joan egin nahi du, baina bere familiak, ahizpa zaharrenaren osasun mentalarekin kezkatuta, ez du hark bidaia egiterik nahi. Familia harremanen ezegonkortasunaren ondorioz, Lola esperientzia berrien bila abiatuko da, bere buruari eta inguruabarrei beste begirada bat emateko asmoz.

## Aktoreak

* Maite Aguilar: Lola
* Miranda de la Serna: Julieta
* María Ucedo
* Walter Jakob
* Andy Pruss: Alejo
* Federico Venzi: Lucas

## Erreferentziak

* ↑ «Oinaze isilduak» Berria 2024-02-07 CC BY-SA 4.0 lizentziapean.

## Kanpo estekak

* Datuak: Q121531895
# Azor (filma)

Azor 2021eko Andreas Fontana suitzar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Finantza bankari bat da Yvan De Wiel gizasemea, Genevan, Suitzan. Argentinara bidaiatu beharko du hango diktadura garai betean, kide duena ordezkatzeko. Kide horren inguruan zurrumurru kezkagarriak daude, eta desagertu egingo da.

## Aktoreak

* Fabrizio Rongione : Yvan De Wiel
* Stephanie Cléau : Inés De Wiel
* Carmen Iriondo : Vedova Lacrosteguy
* Juan Trench : Augusto Padel-Camón
* Ignacio Vila : Anibal Farrell
* Pablo Torre Nilson : Tatoski
* Juan Pablo Geretto : Dekerman
* Alexandre Trocki : Frydmer
* Yvain Juillard : Guy Lombier
* Agustina Muñoz : Leopolda
* Elli Medeiros : Magdalena Padel-Camón/Alicia Domecq
* Gilles Privat : Decôme

## Erreferentziak

* ↑ «Azor» Berria 2022-02-12 CC BY-SA 4.0 lizentziapean.

## Kanpo estekak

* Datuak: Q105676553
* Multimedia: Azor (film) / Q105676553
# Camila saldrá esta noche

Camila saldrá esta noche 2021eko Inés Barrionuevo argentinar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Camila nerabeak Buenos Aireserako bidea hartu beharko du bere amona gaixo dela jakitean. Atzean utziko ditu bere herria, bere lagunak, eta eskola publiko liberal bat. Buenos Airesen, berriz, eskola pribatu tradizional batean sartuko da, eta hainbat borroka hasiko ditu sendotzen hasia duen nortasunerantz.

## Aktoreak

* Nina Dziembrowski: Camila.
* Adriana Ferrer: Victoria.
* Guillermo Pfening: zuzendaria.
* Carolina Rojas: Martina.
* Federico Saca: Pablo.
* Maite Valero: Clara.

## Erreferentziak

* ↑ «Last Film Show» Berria 2022-03-12 CC BY-SA 4.0 lizentziapean.

## Kanpo estekak

* Datuak: Q111199802